als_Latn dik_Latn sag_Latn
Rrugët në Komunën e Gjakovës të papastruara. Kusari-Lila: Kripa s’po ka efekt!
Reshjet e borës kanë vështirëuar qarkullimin e veturave në Komunën e Gjakovës, kjo pasi që në këtë komunë ende nuk janë pastruar rrugët nga bora, raporton GazetaBlic.com
Gazetari nga terreni i “Gazeta Blic” ka njoftuar se të të gjitha rrugët e kësaj komune janë të papastruara nga bora, por sipas tij gjendja me e vështirë është për këmbësorë, pasi që siç bën me dije ai, disa qytetarë detyrohen të ecin edhe rrugëve nëpër të cilat kalojnë veturat, shkaku i borës së papastruar në trotuare.
Por ndryshe nga pamjet të cilat ka arritur t’i sigurojë “Gazeta Blic” kryetarja e kësaj komune, Mimoza Kusari Lila thotë se rrugët janë të pastruara, por është akulli ai të cilin nuk kanë arritur ende ta largojnë nga rrugët, pasi që siç tha ajo, kripa nuk po ndikon në shkrirjen e tij.
“Jo në fakt rrugët janë pastruar por ka akull në rrugë i cili ka ardh si rrjedhojë i temperaturave të ulëta dhe tash jemi në proces të ndërhyrjes mekanike, pasi që në temperature të ulëta kripa nuk po ndikon në shkrirje të akullit, siç kemi fillu në pikat me kryesore afër qendrës, pra tek spitali rajonal, ato janë pastru dhe tash vazhdohet në disa pika tjera”, tha ajo për “Gazeta Blic”
Më poshtë mund t’i gjeni edhe disa pamje tjera, në të cilat është pasqyruar gjendja e rrugëve në këtë komunë./GazetaBlic.com/
als_Latn als_Latn als_Latn als_Latn als_Latn als_Latn